ประกาศกระทรวงพาณิชย์ประกาศกระทรวงพาณิชย์เรื่องวิธีเก็บเบี้ยประกันภัย อาศัยอำนาจตามความในมาตรา๒๕ (๑) แห่งพระราชบัญญัติประกันวินาศภัย พ.ศ. ๒๕๑๐รัฐมนตรีว่าการกระทรวงพาณิชย์ประกาศกำหนดให้บริษัทปฏิบัติการเกี่ยวกับวิธีการเก็บเบี้ยประกันของบริษัทไว้ดังต่อไปนี้ข้อ ๑บริษัทต้องออกเอกสารแสดงการรับเงินของบริษัทให้แก่ผู้เอาประกันภัยทันทีเมื่อได้รับชำระเบี้ยประกันภัยข้อ ๒ในกรณีที่บริษัทได้ตกลงทำสัญญาประกันภัย นอกจากสัญญาคุ้มครองชั่วคราว (Cover Note) กับผู้เอาประกันภัยแล้วแต่ยังมิได้รับชำระเบี้ยประกันภัยตามสัญญาประกันภัย ให้บริษัทเรียกเก็บเบี้ยประกันภัยจากผู้เอาประกันภัยนั้นโดยมิชักช้าแต่ทั้งนี้ ต้องไม่เกินระยะเวลาดังกล่าวต่อไปนี้เว้นแต่จะได้รับอนุญาตเป็นหนังสือจากนายทะเบียน(๑)[๑]สัญญาประกันภัยที่มีการชำระเบี้ยประกันภัยเป็นรายปีสัญญาประกันภัยระยะสั้นที่มีการชำระเบี้ยประกันภัยครั้งเดียวหรือสัญญาประกันภัยที่ต้องมีการปรับปรุงเบี้ยประกันภัยเมื่อสิ้นสุดระยะเวลาประกันภัยบริษัทต้องเรียกเก็บเบี้ยประกันภัยภายในเก้าสิบวันนับจากวันที่สัญญาประกันภัยนั้นเริ่มต้นให้ความคุ้มครอง(๒)[๒]สัญญาประกันภัยที่มีการชำระเบี้ยประกันภัยเป็นรายงวด บริษัทต้องเรียกเก็บเบี้ยประกันภัยงวดแรกภายในเก้าสิบวันนับจากวันที่สัญญาประกันภัยนั้นเริ่มต้นให้ความคุ้มครองและงวดต่อ ๆไปไม่เกินเก้าสิบวันนับจากวันสุดท้ายของวันที่ถึงกำหนดชำระตามสัญญาประกันภัยของงวดนั้น ๆข้อ ๓เมื่อบริษัทได้เรียกเก็บเบี้ยประกันภัยตามสัญญาประกันภัยในกำหนดระยะเวลาดังกล่าวในข้อ๒ แล้วแต่ยังไม่ได้รับชำระเบี้ยประกันภัยจากผู้เอาประกันภัยและสัญญาประกันภัยนั้นยังไม่สิ้นสุดลงให้บริษัทมีหนังสือบอกเลิกสัญญาประกันภัยนั้นไปยังผู้เอาประกันภัยตามแบบที่นายทะเบียนกำหนดโดยทางไปรษณีย์ลงทะเบียนภายในสามวันทำงานของบริษัทนับแต่วันสุดท้ายของเดือนที่บริษัทต้องเรียกเก็บเบี้ยประกันภัยในข้อ๒ ตามแต่กรณีและให้ส่งสำเนาหนังสือบอกเลิกสัญญาประกันภัยดังกล่าวต่อนายทะเบียนภายในเจ็ดวันนับแต่วันที่มีหนังสือบอกเลิกสัญญานั้นข้อ ๔บริษัทจะรับชำระเบี้ยประกันภัยที่เป็นตั๋วเงินได้ก็ต่อเมื่อตั๋วเงินนั้น ๆเป็นตั๋วเงินซึ่งพึงชำระเงินเมื่อทวงถามหรือเมื่อได้เห็นและบริษัทต้องเรียกเก็บเงินตามตั๋วเงินภายในสามวันนับแต่วันที่ได้รับตั๋วเงินนั้นข้อ ๕ในกรณีที่บริษัทได้ตั้งหรือมอบหมายให้ตัวแทนประกันวินาศภัยหรือพนักงานของบริษัทซึ่งมีหน้าที่เกี่ยวกับการรับเงินเป็นผู้รับชำระเบี้ยประกันภัยให้บริษัทปฏิบัติการดังนี้(๑)จัดทำทะเบียนควบคุมการเก็บเบี้ยประกันภัยของบริษัทตามแบบและรายการที่นายทะเบียนกำหนดและเมื่อมีเหตุจะต้องลงในทะเบียนดังกล่าวให้บริษัทลงรายการที่เกี่ยวกับเหตุนั้นในสมุดทะเบียนไม่ช้ากว่าเจ็ดวันนับแต่วันที่มีเหตุอันจะต้องลงรายการนั้น(๒)ออกระเบียบหรือข้อบังคับให้ตัวแทนประกันวินาศภัยหรือพนักงานของบริษัทซึ่งมีหน้าที่เกี่ยวกับการรับเงินส่งเบี้ยประกันภัยที่ได้รับให้แก่บริษัทภายในกำหนดเวลาดังนี้(ก)การรับชำระเบี้ยประกันภัยจากผู้เอาประกันภัยที่อยู่ในจังหวัดที่มีสำนักงานแห่งใหญ่ของบริษัทหรือสาขาของบริษัทตั้งอยู่ให้ตัวแทนประกันวินาศภัยหรือพนักงานของบริษัทดังกล่าวส่งเบี้ยประกันภัยต่อสำนักงานแห่งใหญ่ของบริษัทหรือสาขาของบริษัทในจังหวัดนั้นภายในสามวันนับแต่วันที่ได้รับชำระเบี้ยประกันภัย(ข)การรับชำระเบี้ยประกันภัยจากผู้เอาประกันภัยที่มิได้อยู่ในจังหวัดที่มีสำนักงานแห่งใหญ่ของบริษัทหรือสาขาของบริษัทตั้งอยู่ให้ตัวแทนประกันวินาศภัยหรือพนักงานของบริษัทดังกล่าวส่งเบี้ยประกันภัยต่อสำนักงานแห่งใหญ่ของบริษัทหรือสาขาของบริษัท ณ แห่งใดก็ได้ภายในเจ็ดวันนับแต่วันที่ได้รับชำระเบี้ยประกันภัยข้อ ๖ในกรณีที่ตัวแทนประกันวินาศภัยหรือพนักงานของบริษัทซึ่งได้รับการตั้งหรือมอบหมายจากบริษัทให้เป็นผู้รับชำระเบี้ยประกันภัยไม่ปฏิบัติตามระเบียบหรือข้อบังคับที่บริษัทกำหนดให้ส่งเบี้ยประกันภัยที่ได้รับไว้ตามระยะเวลาที่กำหนดในข้อ๕ (๒)ให้บริษัทมีหนังสือบอกเลิกการตั้งหรือมอบหมายให้บุคคลดังกล่าวเป็นผู้ชำระเบี้ยประกันภัยนั้นเสียและให้บริษัทส่งสำเนาหนังสือบอกเลิกการตั้งหรือมอบหมายดังกล่าวแก่นายทะเบียนภายในเจ็ดวันนับแต่วันที่มีหนังสือบอกเลิกนั้นข้อ ๗ให้บริษัทส่งรายชื่อตัวแทนประกันวินาศภัยและพนักงานของบริษัทซึ่งได้รับการตั้งหรือมอบหมายจากบริษัทให้เป็นผู้รับชำระเบี้ยประกันภัยในแต่ละจังหวัดต่อนายทะเบียนภายในเจ็ดวันนับแต่วันที่บริษัทตั้งหรือมอบหมายให้เป็นผู้ชำระเบี้ยประกันภัย ทั้งนี้ให้รวมถึงการบอกเลิกการแต่งตั้งหรือมอบหมายให้เป็นผู้รับชำระเบี้ยประกันภัยหรือย้ายจังหวัดสำหรับบุคคลดังกล่าวนี้ด้วยข้อ ๘ความในข้อ ๒ มิให้นำมาใช้บังคับบริษัทสำหรับกรณี ดังนี้(๑)การทำสัญญาประกันภัยกับส่วนราชการ รัฐวิสาหกิจ หรือองค์การระหว่างประเทศ(๒)การประกันภัยทางทะเล(๓)การประกันต่อข้อ ๙[๓]ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๕ พฤศจิกายน ๒๕๒๒อบ วสุรัตน์รัฐมนตรีว่าการกระทรวงพาณิชย์ประกาศกระทรวงพาณิชย์เรื่อง วิธีเก็บเบี้ยประกันภัย (ฉบับที่ ๒)[๔]ปริญสินีย์/ผู้จัดทำ๓๑ พฤษภาคม ๒๕๕๕โชติกานต์/ปรับปรุง๑๙ สิงหาคม ๒๕๕๗จุฑามาศ/ปรับปรุง๑๓ มกราคม ๒๕๕๙[๑] ข้อ ๒ (๑)แก้ไขเพิ่มเติมโดยประกาศกระทรวงพาณิชย์ เรื่อง วิธีเก็บเบี้ยประกันภัย (ฉบับที่ ๒)[๒] ข้อ ๒ (๒)แก้ไขเพิ่มเติมโดยประกาศกระทรวงพาณิชย์ เรื่อง วิธีเก็บเบี้ยประกันภัย (ฉบับที่ ๒)[๓] ราชกิจจานุเบกษา เล่ม ๙๖/ตอนที่ ๑๙๗/ฉบับพิเศษ หน้า๑๔/๒๙ พฤศจิกายน ๒๕๒๒[๔] ราชกิจจานุเบกษา เล่ม ๑๑๘/ตอนที่ ๑๙๐/หน้า ๑๐๙๓๖/๓๑ตุลาคม ๒๕๓๔